3) հարկային մարմնին ներկայացված նախորդ տարրիների տարեկան եկամուտների մասին հաշվարկում կամ պարզեցված հաշվարկում արտացոլված տվյալներում ճշգրտումներ մտցնելու դեպքում (այդ թվում` նաև ընթացիկ տարում հայտնաբերված` դրան անմիջապես նախորդող 3 տարիներում պակաս ցույց տրված ծախսերի գծով, եթե այդ ծախսերը կատարվել են որպես անհատ ձեռնարկատեր) կատարվում է նաև ընթացիկ տարվա համար հաշվարկված հարկի կանխավճարների եռամսյակային գումարների վերահաշվարկ, ինչպես նաև վերահաշվարկված և չվճարված հարկի կանխավճարների եռամսյակային գումարների նկատմամբ տույժերի վերահաշվարկ: Այնուամենայնիվ` անհատ ձեռնարկատիրոջ կողմից ինքնուրույն հայտնաբերված` դրան անմիջապես նախորդող 3 տարիներում պակաս ցույց տրված ծախսերը (եթե այդ ծախսերը կատարվել են որպես անհատ ձեռնարկատեր) ձեռնարկատիրական գործունեությունից ստացման ենթակա եկամուտներից կարող են նվազեցվել հայտնաբերման տարում (առանց տարեկան եկամուտների մասին ճշտված հաշվարկ կամ պարզեցված ճշտված հաշվարկ ներկայացնելուն), եթե այդ ծախսերը չեն վերաբերում հարկային մարմինների կողմից կատարված` հարկի գծով պետական բյուջեի հետ փոխհարաբերությունների ճշտության ստուգմամբ ընդգրկված տարիներին, և այդ (հայտնաբերման), ինչպես նաև նախորդ տարիների հարկի եռամսյակային կանխավճարների գումարների վերահաշվարկ չի կատարվում.